
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 843 

5 Οκτωβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός επιτοκίου 5ης τοκοφόρου περιόδου δα¬ 
νείου έκδοσης 30.9.91. 1 

Παράταση της από το άρθρο 5 παράγρ. 3 του Ν. 
2286/95 προβλεπόμενης προθεσμίας υποβολής 
των Κ.Π.Φ. για έγκριση από το Υπουργείο Εμπο¬ 
ρίου. 2 

Κατάργηση Νομικών Προσώπων. 3 

Συγχώνευση Νομικών Προσώπων — ΚΑΠΗ ΗΛΙΟΥΠΟ¬ 
ΛΗΣ - ΚΑΠΗ ΑΓΙΑΣ ΜΑΡΙΝΑΣ ΗΛΙΟΥΠΟΛΗΣ - 
ΤΡΙΤΟ ΚΑΠΗ ΗΛΙΟΥΠΟΛΗΣ. 4 

Σύσταση ίδιου Νομικού Προσώπου στο Δήμο Αρχαγγέ¬ 
λου Ρόδου Ν. Δωδ/σου με την επωνυμία «ΔΗΜΟΤΙ¬ 
ΚΟΣ ΟΡΓΑΝΙΣΜΟΣ ΠΡΟΝΟΙΑΣ ΑΡΧΑΓΓΕΛΟΥ» 
(Δ.Ο.Π Α.). 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Ολυμπία Μητροπούλου του 
Βασιλείου, κατοίκου Βεργίνας... 6 

Τροποποίηση της συστατικής πράξης της Κοινοτικής 
Επιχείρησης Πολιτιστικής Ανάπτυξης της Κοινότη¬ 
τας Πανοράμανος του Ν. Θεσσαλονίκης. 7 

Τροποποίηση της 2675/95 απόφασης Νομάρχη Κεφ/ 
νίας περί σύστασης Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου - Νη¬ 
πιαγωγείου ι ίυλάρου». ® 

Σύσταση Αμιγούς Δημοτικής Επιχείρησης με την επω¬ 
νυμία (ΚΕΝΤΡΟ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ) 
του Δήμου Καλαμάτας - Κ.Ε.Κ. 9 

Πενταετής απαγόρευση κυνηγίου στη Νήσο θύμαινα 
Ν. Σάμου. 

Χορήγηση άδειας κυκλοφορίας του κτηνιατρικού φαρ¬ 
μακευτικού προϊόντος ΜΥΟΟΡΙΧ Ρ1-115.11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 21 1/1/778/25.8.1995 
απόφαση του Υπουργ. Υγείας, Πρόνοιας και Κοιν. 
Ασφαλίσεων.12 


ΥΠΟΥΡΓΙΚΕΣ ΑΠΟ ΦΑΣΕΙΣ & ΕΓΚΡΙΣΕΙΣ 

Αρ ιθ. 2060834/7952/0023 (1) 

Καθορισμός επιτοκίου 5ης τοκοφόρου περιόδου δανείου 
έκδοσης 30 9.91. 

0 ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη. 

1 . Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την αριθμ. 194907/22.11.1969 απόφαση του 
Υπουργού Οικονομικών «Περί δαπανών εκδόοεως και 
εξυπηρετήσεως κ.λπ. Κρατικών δανείων». 

3. Την αριθ. 2063418/3975/0023/30.9.1991 από¬ 
φαση των Υπουργών Εθνικής Οικονομίας και Οικονομικών 
«Έκδοση ομολογιακού δανείου πενταετούς διάρκειας κυ- 
μαινομένου επιτοκίου με ημερομηνία έκδοσης 30.9.91». 

4. Το άρθρο 12 του Ν. 2074/92 (ΦΕΚ 1 28/31.7.92). 

4. Την κοινή Απόφαση Πρωθυπουργού και του Υπουρ¬ 
γού Οικονομικών αριθμ. 1026431 /268/0006Α/2.3.1994 
(ΦΕΚ 154/Β/7.3.Θ4) «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών», αποφα¬ 
σίζουμε: 

Καθορίζουμε το επιτόκιο το οποίο θα ισχύσει για την πέ¬ 
μπτη (5η) τοκοφάρο περίοδο 30.9.95 έως 30.9.96 του 
δανείου έκδοσης 30.9.91 κυμαινομένου επιτοκίου, πε¬ 
νταετούς διάρκειας, σε δεκατέσσερα και είκοσι πέντε τοις 
εκατό (14,25%), δηλαδή ίσο με αυτό των ετήσιων εντόκων 
γραμματίων του Δημοσίου που ισχύει την 25η Σεπτεμ¬ 
βρίου 1995 (πέντε εργάσιμες ημέρες πριν την έναρξη της 
τοκοφόρου περιόδου), όπως αυτό ορίστηκε στην από¬ 
φαση έκδοσης του δανείου. 

Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού για το 
τρέχον οικονομικό έτος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή νσ δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1995 

0 ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 
-♦- 

Αριθ. Π1/2838 (2) 

Παράταση της από το άρθρο 5 παράγρ. 3 του Ν. 2286/95 

προβλεπόμενης προθεσμίας υποβολής των Κ.Π.Φ. για 

έγκριση από το Υπουργείο Εμπορίου. 

0 ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/26.7.95) «Κυβέρνηση 
και Κυβερνητικά Όργανα». 

β) Του Ν. 2286/95 (ΦΕΚ 19/Α/1.2.95) «Προμήθειες 
του Δημόσιου Τομέα και ρυθμίσεις συναφών θεμάτων». 

2. Το Π.Δ. 397/88 «Περί Οργανισμού του Υπουργείου 
Εμπορίου» όπως τροποποιήθηκε μεταγενέστερα με τα 
Π.Δ. 408/89 και 228/91. 

3. Την με αριθμό Β3 - 356/21.2.94 απόφαση του Πρω¬ 
θυπουργού και του Υπουργού Εμπορίου «Ανάθεση αρμο¬ 
διοτήτων στον Υφυπουργό Εμπορίου» (ΦΕΚ 567/Β/ 
21.7.95). 

4. Αιτήματα των Φορέων, καθώς και το γεγονός ότι ο 
χρόνος ισχύος της παράτασης για την υποβολή των Κ.Π. Φ. 
που δόθηκε με τηνΥπ. απόφαση Π1/1217/23.6.95, ΦΕΚ 
572/Β/29.6.95, λήγει στις 28.9.95. 

5. Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του κρατικού προϋπο¬ 
λογισμού, αποφασίζουμε: 

Παρατείνουμε την από το άρθρο 5 παράγρ. 3 Ν. 
2286/95 προβλεπόμενη προθεμσία για την υποβολή Κα¬ 
νονισμών Προμηθειών Φορέων στο Υπουργείο Εμπορίου 
για έγκριση, μέχρι 28.12.1995, κάνοντας προς τούτο 
χρήση της παραγρ. 4 του ίδιου άρθρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1995 

Ο ΥΦΥΠΟΥΡΓΟΣ 

ΜΙΧ. ΧΡΥΣΟΧΟΪΔΗΣ 

-*- 

Αριθ. 22023-21815 

Κατάργηση Νομικών Προσώπων. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΑΘΗΝΩΝ 

Έχοντας υπόψη: 

1. Τις διατάξεις του άρθρου 187 του δημοτικού και κοι¬ 
νοτικού κώδικα (Π.Δ. 323/89) όπως τροποποιήθηκε με το 
άρθρο 11 τουΝ. 2130/93 και το άρθρο 2 του Ν. 2307/95. 

2. Τις αριθμ. 24376/92 απόφαση της Νομαρχίας Αθη¬ 
νών (ΦΕΚ 178/91 τ.Β ) και 34309/92 όμοια (ΦΕΚ 166/92 
τ.Β’) με τις οποίες συστάθηκαν αντίστοιχα στο Δήμο Αθη¬ 
ναίων τα Ν.Π. «65η Σχολική Επιτροπή και 51 η Σχολική Επι¬ 
τροπή». 

3. Τις αριθμ. 1420/95 και 1421 /95 αποφάσεις του δη¬ 
μοτικού συμβουλίου του Δήμου Αθηναίων με τις οποίες 
καταργούνται τα ανωτέρω Ν.Π., αποφασίζουμε: 


Καταργούμε τα Νομικά Πρόσωπα: 

1. 65η Σχολική Επιτροπή 68ου Δημοτικού Σχολείου 

2. 51η Σχολική Επιτροπή 123ου Δημοτικού Σχολείου 
Κάλυψη δαπάνης 

Από την απόφασή μας αυτή δεν προκαλείται δαπάνη σε 
βάρος του προϋπολογισμού του Δήμου Αθηναίων. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 20 Σεπτεμβρίου 1995 

0 Περιφερειακός Διευθυντής 
ΔΗΜΗΤΡΗΣ ΚΑΤΡΙΒΑΝΟΣ 

-*- 

Αριθ. 28014 (4) 

Συγχώνευση Νομικών Προσώπων - ΚΑΠΗ ΗΛΙΟΥΠΟΛΗΣ 
- ΚΑΠΗ ΑΠΑΣ ΜΑΡΙΝΑΣ ΗΛΙΟΥΠΟΛΗΣ - ΤΡΙΤΟ 
ΚΑΠΗ ΗΛΙΟΥΠΟΛΗΣ. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 187 του δημοτικού και κοι¬ 
νοτικού κώδικα (Π.Δ. 323/89) όπως τροποποιήθηκε με το 
άρθρο 11τουΝ.2130/93καιτοάρθρο2τουΝ.2307/95. 

2. Τις συστατικές πρόξεις των Ν.Π. 
α) ΚΑΠΗ ΗΛΙΟΥΠΟΛΗΣ: Αριθ. 8725/83 κοινή απόφαση 

των Υπ. Εσωτερικών και Υγείας Πρόνοιας (ΦΕΚ 163/ 
8.4.83 τ.Β’) όπως τροποποιήθηκε με την αριθ. 7734/86 
απόφαση της Νομ. Αθηνών (ΦΕΚ 284 Β' 24.4.86).. 

β) ΚΑΠΗ ΑΓΙΑΣ ΜΑΡΙΝΑΣ ΗΛΙΟΥΠΟΛΗΣ: Αριθ. 
9390/85 απόφαση της Νομαρχίας Αθηνών (ΦΕΚ 258/ 
8.5.85 Τ.Β'). 

γ) Τρίτο ΚΑΠΗ ΗΛΙΟΥΠΟΛΗΣ: Αριθ. 32815/87 από¬ 
φαση της Νομαρχίας Αθηνών (ΦΕΚ 766/31.12.87 τ. Β'). 

3. Την 506/95 απόφαση του δημοτικού συμβουλίου 
Ηλιούπολης για συγχώνευση των ανωτέρω Ν.Π., αποφασί¬ 
ζουμε: 

1. Συγχωνεύουμε τα Νομικό Πρόσωπα: 

0) ΚΑΠΗ ΗΛΙΟΥΠΟΛΗΣ 
β) ΚΑΠΗ ΑΓΙΑΣ ΜΑΡΙΝΑΣ ΗΛΙΟΥΠΟΛΗΣ 
γ) ΤΡΙΤΟ ΚΑΠΗ ΗΛΙΟΥΠΟΛΗΣ, σε ένα Νομικό Πρό¬ 
σωπο. 

2. Το Νομικό Πρόσωπο έχει την επωνυμία ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ 
ΗΛΙΟΥΠΟΛΗΣ (ΚΑΠΗΔΗ) και έχει έδρα το ιδιόκτητο κτί¬ 
ριο επί των οδών Αμερικής και Ιάσωνος. 

(3) Το Νομικό Πρόσωπο μπορεί να ιδρύει παραρτήματα 
μέσα στα όρια της Ηλιούπολης όταν αυτό κρίνεται ανα¬ 
γκαίο τα οποία θα έχουν την ονομασία «ΚΑΠΗΔΗ ΠΑΡΑΡ¬ 
ΤΗΜΑ (ΟΝΟΜΑΣΙΑ ΠΕΡΙΟΧΗΣ)». 

Τα ήδη υπάρχοντα ΚΑΠΗ ονομάζονται: 

Το ΚΑΠΗ ΗΛΙΟΥΠΟΛΗΣ σε «ΚΑΠΗΔΗ». 

Το ΚΑΠΗ ΑΓΙΑΣ ΜΑΡΙΝΑΣ σε «ΚΑΠΗΔΗ ΠΑΡΑΡΤΗΜΑ 
ΑΓΙΑΣ ΜΑΡΙΝΑΣ». 

Το ΤΡΙΤΟ ΚΑΠΗ ΗΛΙΟΥΠΟΛΗΣ σε «ΚΑΠΗΔΗ ΠΑΡΑΡ¬ 
ΤΗΜΑ ΑΓΙΟΥ ΚΩΝ/ΝΟΥ». 

3. Σκοπός του Νομικού Προσώπου είναι η εφαρμογή 
προγράμματος ανοικτής προστασίας ηλικιωμένων της πε¬ 
ριοχής του Δήμου Ηλιούπολης, παροχή ιατροκοινωνικής 
προστασίας στα ηλικιωμένα άτομα της περιοχής του Δή¬ 
μου Ηλιούπολης ώστε αυτά να παραμείνουν στην οικογέ¬ 
νεια και την κοινότητα. 

4. Πόροι .του Νομικού Προσώπου είναι: 

α) Ετήσια επιχορήγηση του Δήμου δρχ. 70.000.000. 
β) Επιχορήγηση και κάθε άλλη παροχή του Κράτους είτε 
απευθείας στο Νομικό Πρόσωπο, είτε προς το Δήμο 
Ηλιούπολης για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από την συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο, 
στ) Πρόσοδοι από την ίδια αυτού περιουσία, 
ζ) Κάθε άλλη νόμιμο πρόσοδος. 

5. Το Νομικό Πρόσωπο εκπροσωπείται στα Δικαστήρια 
και σε κάθε Αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

6. Το Νομικό Πρόσωπο μπορεί να χρησιμοποιείται και 
ως εκπαιδευτικό κέντρο εκπαιδευτικής άσκησης των σχο¬ 
λών κοινωνικής εργασίας και σπουδαστών σχολών παραϊα- 
τρικών επαγγελμάτων (φυσικοθεραπείας, εργοθεραπείας 
κ.λπ.). 

7. Στις δραστηριότητες του Νομικού Προσώπου είναι 
και η κινητοποίηση, εκπαίδευση και χρησιμοποίηση εθε¬ 
λοντικού προσωπικού που προέρχεται από την περιοχή 
του Δήμου. 

Κάλυψη δαπάνης 

Από την απόφασή μας αυτή προκαλείται δαπάνη σε βά¬ 
ρος του προϋπολογισμού του Δήμου Ηλιούπολης ύψους 
70.000.000 δρχ. 

Για το σκοπό αυτό έχει εγγράφει πίστωση ύψους 
72.000.000 δρχ. στον Κ.Α.Ε. 212-9 Γ.Δ.Ε. προϋπολογι¬ 
σμού οικ. έτους 1995. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Σεπτεμβρίου 1995 

Ο Περιφερειακός Διευθυντής 
ΔΗΜΗΤΡΗΣ ΚΑΤΡΙΒΑΝΟΣ 

-♦- 

Αρίθ. 13251 (5) 

Σύσταση ιδίου Νομικού Προσώπου στο Δήμο Αρχαγγέλου 
Ρόδου Ν. Δωδ/σου με την επωνυμία «ΔΗΜΟΤΙΚΟΣ 
ΟΡΓΑΝΙΣΜΟΣ ΠΡΟΝΟΙΑΣ ΑΡΧΑΓΓΕΛΟΥ» 

(Δ.Ο.Π.Α.). 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΔΟΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 4 του Ν. 2240/1994 (ΦΕΚ 
153/Α794) «Συμπλήρωση διατάξεων για τη Νομαρχιακή 
Αυτ/ση και άλλες διατάξεις». 

2. Τις διατάξεις του άρθρου 187 του Π. Δ/τος 323/89 
(Δ.Κ.Κ.) όπως τροποποιήθηκαν και συμπληρώθηκαν με τις 
όμοιες της παρ. 1 του άρθρου 11 του Ν. 2130/1993 (ΦΕΚ 
62Α71994) και της παρ. 12 του άρθρου 2 του Ν. 2307/ 
1995 (ΦΕΚ 113/Α795). 

3. Την αριθμ. 127/1995 απόφαση του Δημοτικού Συμ¬ 
βουλίου Αρχαγγέλου, αποφασίζουμε: 

1. Συστήνουμε στο Δήμο Αρχαγγέλου ίδιο Νομικό Πρό¬ 
σωπο με την επωνυμία «ΔΗΜΟΤΙΚΟΣ ΟΡΓΑΝΙΣΜΟΣ 
ΠΡΟΝΟΙΑΣ ΑΡΧΑΓΓΕΛΟΥ» (Δ.Ο.Π.Α.). 

2. Σκοποί του Νομικού αυτού Προσώπου είναι: 


α) Κοινωνικές παροχές προς τους δημότες - κατοίκους 
του Δήμου Αρχαγγέλου. 

β) Ιατροφαρμακευτική περίθαλψη στους αποδεδειγ¬ 
μένα ΰπορους και ανασφάλιστους κατοίκους της πόλης 
Αρχαγγέλου. 

γ) Διανομή φαγητού σε κατοίκους του Δήμου Αρχαγγέ¬ 
λου που είναι αποδεδειγμένα άποροι και αντιμετωπίζουν 
προβλήματα σίτισης και επιβίωσης. 

δ) Παροχή χρηματικών βοηθημάτων και ηθικής συμπα¬ 
ράστασης σε όσους κατοίκους της πόλης Αρχαγγέλου 
έχουν έκτακτες και επείγουσες ανάγκες υγείας και επιβί¬ 
ωσης και που αδυνατούν αποδεδειγμένα να τις αντιμετω¬ 
πίσουν από μόνοι τους. 

ε) Ιδρυση και λειτουργία βρεφονηπιακών σταθμών, 
στ) Ίδρυση και λειτουργία παιδικών κατασκηνώσεων, 
ζ) Διαφώτιση για το θέμα της Μεσογειακής αναιμίας, 
προώθηση της ιδέας της εθελοντικής αιμοδοσίας, καθώς 
και δημιουργία κατάστασης εθελοντών αιμοδοτών με ευ¬ 
θύνη του Δημοτικού Οργανισμού Πρόνοιας. 

η) Διαφώτιση και συμπαράσταση στους πάσχοντες από 
κάθε είδους μολυσματική νόσο. 

θ) Να προστατεύει και να διευκολύνει την κοινωνική 
ένταξη των οικονομικά αδυνάτων ατόμων ή ομάδων και 
των ατόμων με ειδικές ανάγκες. Να συμβάλει στο μέτρο 
του δυνατού στην επαγγελματική και κοινωνική τους απο¬ 
κατάσταση. 

ι) Να οργανώνει εκδηλώσεις, διαλέξεις για σημαντικά 
κοινωνικά θέματα, με σκοπό την κοινωνική και πολιτιστική 
ανάπτυξη των κατοίκων του Δήμου Αρχαγγέλου. 

ια) Να καταγράφει συστηματικά τα άτομα και τις κοινω¬ 
νικές ομάδες που χρήζουν βοήθειας, να ιεραρχεί τις προ¬ 
τεραιότητες και να συμπαραστέκεται σε όλους εκείνους 
τους πολίτες που έχουν ανάγκη απά ηθική και υλική υπο- 
στήριξη. 

ιβ) Να καλλιεργεί και να διαδίδει την κοινωνική αλληλεγ¬ 
γύη. 

3. Το Νομικό Πρόσωπο θα στεγάζεται στο Δημοτικό Μέ¬ 
γαρο. 

4. Πόροι του Νομικού Προσώπου 

α) Η ετήσια επιχορήγηση του Δήμου ποσού 3.000.000 
δρχ. η οποία μπορεί να αναπροσαρμόζεται ανάλογα με τις 
ανάγκες λειτουργίας και τα προγράμματα εκδηλώσεων 
του Νομικού Προσώπου, 
β) Η ετήσια κρατική επιχορήγηση, 
γ) Κάθε είδους εισφορές, συνδρομές, επιχορηγήσεις, 
δωρεές, κληρονομιές και κληροδοσίες. 

δ) Οι εισπράξεις από το αντίτιμο των πραγμάτων και 
υπηρεσιών που παρέχονται απά το Νομικό Πρόσωπο, 
ε) Πρόσοδοι από την περιουσία του Οργανισμού. 

5. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον Αντιπρόεδρο. 

6. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αρχαγ¬ 
γέλου ύψους 3.000.000 δρχ. περίπου για το τρέχον οικο¬ 
νομικό έτος και 3.000.000 δρχ. περίπου για καθένα από 
τα επόμενα οικονομικά έτη. 

Για την ανωτέρω δαπάνη έχει εγγρσφεί πίστωση στον 
προϋπολογισμό του Δήμου Αρχαγγέλου με στοιχεία Κ.Α. 
212.3 «Επιχορήγηση Δημοτικού Οργανισμού Πρόνοιας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 12 Σεπτεμβρίου 1995 

0 Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

Αριθ. 4235 (6) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ολυμπία Μητροπούλου του Βασι¬ 
λείου, κατοίκου Βεργίνας. 

0 ΝΟΜΑΡΧΗΣ ΗΜΑΘΙΑΣ 

Με την ΚΥ/3589/13.9.95 απόφαση του Νομάρχη Ημα¬ 
θίας έχει χορηγηθεί στην Ολυμπία Μητροπούλου του Βα¬ 
σιλείου άδεια ασκήοεως επαγγέλματος Κοινωνικού Λει¬ 
τουργού. 

Η παρούσα να δημοσιευθεί στην Εφημερίδα της Κυβέρ¬ 
νησε ως. 

Βέροια, 20 Σεπτεμβρίου 1995 

Με εντολή Νομάρχη 
Η Διευθύντρια 

ΕΙΡΗΝΗ ΚΟΤΡΙΔΟΥ-ΧΑΜΑΛΗ 

-φ- 

Αριθ. ΟίΚ: 42558 (7} 

Τροποποίηση της συστατικής πράξης της Κοινοτικής Επι¬ 
χείρησης Πολιτιστικής Ανάπτυξης της Κοινότητας Πα¬ 
νοράματος του Ν. θεοσαλονίκης. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις της παρ. 3 του άρθρου 260 του Π. Δ/τος 
323/1989 (Δ.Κ.Κ.), όπως τροποποιήθηκε με τις όμοιες 
της παρ. 10 του άρθρου 5 του Ν. 2307/1995 «Προσαρ¬ 
μογή νομοθεσίας αρμοδιότητας Υπουργείου Εσωτερικών 
στ.ς διατάξεις για τη Νομαρχιακή Αυτοδιοίκηση και άλλες 
διατάξεις». 

2. Την απόφαση του Υπουργού Εσωτερικών αριθ. 
25027/9.4.1984 (ΦΕΚ 244Β ) «Καθορισμός αναγκαίων 
λεπτομερειών για την εφαρμογή των διατάξεων των άρ¬ 
θρων 205 έως 213 του Ν 1065/1980». 

3. Την αριθ. 1092/1993 (ΦΕΚ 288/1993) απόφασή 
μας, που αφορά τη σύσταση της Κοινοτικής Επιχείρησης 
Πολιτιστικής Ανάπτυξης Πανοράματος. 

4. Το αρ. 63/1994 Προεδρικό Διάταγμα που δημοσιεύ- 
θηκε στο ΦΕΚ 52Α7199Λ με το οποίο η Κοινότητα Πανο¬ 
ράματος αναγνωρίσθηκε σε δήμο με το όνομα «Δήμος Πα¬ 
νοράματος», αποφασίζουμε: 

1. Η Κοινοτική Επιχείρηση Πολιτιστικής Ανάπτυξης Πα¬ 
νοράματος (Κ.Ε.Π.Α.Π.) μετονομάζεται σε Δημοτική Επι¬ 
χείρηση Πολιτιστικής Ανάπτυξης (Δ.Ε.Π.Α.Π.). 

2. Στην παρ. 3 της αρ. αριθ. 1092/1993 (ΦΕΚ 28Β7 
1993) της συστατικής πράξης της επιχείρησης προστίθε¬ 
νται οι κατωτέρω οκοπρί: 

στ) Αθλητισμός 
ζ) Τεχνικό έργα 

η) Ανάληψη και εκπόνηση μελετών 
θ) Καθαριότητα 
ι) Γραφείο τελετών 
ια) Τ ουρισμός 


•β) Διαφημίσεις 

Κάλυψη δαπάνης: Με την απόφασή μας αυτή δεν προ- 
καλείται δαπάνη σε βάρος του προϋπολογισμού του δή¬ 
μου Πανοράματος. 

Κατά τα λοιπά ισχύει η αριθ. 1092/1993 (ΦΕΚ 28Β/ 
1993) απόφασή μας. 

Η παρούσα να δημοσιευθεί στην Εφημερίδά της Κυβερ¬ 
νήσεως. 

Θεσσαλονίκη, 22 Σεπτεμβρίου 1995 

Ο Περιφερειακός Διευθυντής 

ΧΡΗΣΤΟΣ ΓΚΟΣΛΙΟΠΟΥΛΟΣ 

-φ- 

Αριθ. 4102 (8) 

Τροποποίηση της 2678/95 απόφασης Νομάρχη Κεφ/νίας 
περί σύστασης Νομικού Προαώπου με την επωνυμία 
«Σχολική Επιτροπή Δημοτικού Σχολείου - Νηπιαγω¬ 
γείου Πυλάρου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89. 

2. Τις διατάξεις του άρθρου 5 του Ν. 1894/90. 

3. Την 2678/21.2.95 απόφασή μας περί σύστασης Νο¬ 
μικού Προσώπου με την επωνυμία «Σχολική Επιτροπή Δη¬ 
μοτικού Σχολείου - Νηπιαγωγείου Πυλάρου». 

4. Την αριθμ. 129/95 απόφαση του Δημοτικού Συμβου¬ 
λίου Πυλαρέων με την οποία τροποποιείται η 14/1995 
όμοια, ως προς το μέρος που αφορά τη διοίκηση της Σχο¬ 
λικής Επιτροπής, αποφασίζουμε: 

Τροποποιούμε την 2678/95 απόφασή μας, ως προς το 
μέρος που αφορά την παράγραφο 2 η οποία έχει ως εξής: 

1. Συνιστούμε ίδιο Νομικά Πρόσωπο με την επωνυμία 
«Σχολική Επιτροπή Δημοτικού Σχολείου - Νηπιαγωγείου 
Πυλάρου». 

2. Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από: 

α) Τον εκάστοτε Δήμαρχο ως Πρόεδρο του Διοικητικού 
Συμβουλίου. 

β) Δύο Δημοτικούς Συμβούλους, 
γ) Τους Δ/ντές Δημοτικού Σχολείου Πυλάρου και Νηπια¬ 
γωγείου, Μακμυωτίκων και Αγ. Ευφημίας. 

6) Εκπρόσωπο Συλλόγου Γονέων και Κηδεμόνων Δημο¬ 
τικού Σχολείου Πυλάρου. 

Κατά τα λοιπά ισχύει η 2678/95 απόφασή μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Πυλα¬ 
ρέων. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αργοστόλι, 20 Σεπτεμβρίου 1995 

Ο Περιφερειακός Διευθυντής 
ΒΑΣΙΛΕΙΟΣ ΓΙΑΝΝΟΥΑΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 21482 (9) 

Σύσταση Αμιγούς Δημοτικής Επιχείρησης με την επωνυ¬ 
μία (ΚΕΝΤΡΟ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ} του 
Δήμου Καλαμάτας - Κ.Ε.Κ. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 260 έως 267 του Δ.Κ.Κ. 
(Π.Δ. 323/89) όπως και όπου αυτές αντικαταοτόθηκαν 
από τις ίδιες του άρθρου 5 παρ 10 Ν. 2307/95. 

2. Την αριθ. 367/14.6.95 απόφαση του Δημοτικού Συμ¬ 
βουλίου Καλαμάτας με την σπο Ια συνίσταται αμιγής Δημο¬ 
τική Επιχείρηση με την επωνυμία ΚΕΝΤΡΟ ΕΠΑΓΓΕΛΜΑ¬ 
ΤΙΚΗΣ ΚΑΤΑΡΤΙΣΗΣ του Δήμου Καλαμάτας - ΚΕΚ. 

3. Τη συνταχθείσα Οικονομοτεχνική μελέτη. 

4. Την εκτιμητική έκθεση της Επίτροπός του άρθρου 9 
Ν. 2190/1920. 

5. Τα στοιχεία του φακέλλου, αποφασίζουμε: 

1. Τη σύσταση στο Δήμο Καλαμάτας αμιγούς Δημοτικής 
Επιχείρησης με την επωνυμία «ΚΕΝΤΡΟ ΕΠΑΓΓΕΛΜΑΤΙ¬ 
ΚΗΣ ΚΑΤΑΡΤΙΣΗΣ - ΚΕΚ» Δήμου Καλαμάτας, σύμφωνα 
με τις διατάξεις των άρθρων 260 έως 267, 274 και 287 
του Π.Δ. 323/89 και τις υπ’ αριθμ. 115372/94 και 
115373/94 αποφάσεις του Υπουργού Εργασίας με έδρα 
την Καλαμάτα. 

2. Σκοπός 

Ο σκοπός της Εταιρείας είναι η υλοποίηση προγραμμά¬ 
των συνεχιζόμενης επαγγελματικής κατάρτισης ή και συ¬ 
ναφείς προς το αντικείμενο αυτό δραστηριότητες {έρευνα 
- μελέτες). 

3. Διάρκεια 

Η διάρκεια της Επιχείρησης είναι δέκα (10) χρόνια από 
τη δημοσίευση της απόφασης αυτής στην Εφημερίδα της 
Κυβερνήοεως. 

4. Έδρα 

Η έδρα της Επιχείρησης είναι ο Δήμος Καλαμάτας του 
Νομού Μεσσηνίας. 

5. Διοίκηση 

Η Επιχείρηση διοικείται από 7μελές Διοικητικό Συμβού¬ 
λιο που τα μέλη του ορίζονται μαζί με τους αναπληρωτές 
από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου Καλαμάτας, τρεις (3) είναι 
δημότες ή κάτοικοι του Δήμου Καλαμάτας, που έχουν 
πείρα και γνώσεις σχετικές με το αντικείμενο της Επιχεί¬ 
ρησης, ένας (1) είναι εκπρόσωπος του Εργατικού Κέντρου 
Καλαμάτας. 

Στα παραπάνω μέλη του Διοικητικού Συμβουλίου συ- 
μπεριλαμβάνεται χωρίς αλλαγή της συστατικής πράξης 
της Επιχείρησης κπι ένας (1) εκπρόσωπος των εργαζομέ¬ 
νων στην Επιχείρηση όταν αυτή απασχολεί πάνω από εί¬ 
κοσι (20) εργαζόμενους με αυτόματη μείωση του αριθμού 
των δημοτών από τρεις (3) σε δύο (2). 

Το Δημοτικό Συμβούλιο ορίζει από τα μέλη του Διοικητι¬ 
κού Συμβουλίου τον Πρόεδρο και τον Αντιπρόεδρό του. 

6. Κεφάλαιο 

Το κεφαλαίο που διαθέτει ο Δήμος Καλαμάτας στην 
Επιχείρηση είναι: 

Α. Περιουσιακά στοιχεία όπως αυτά αποτιμήθηκαν από 
την επιτροπή του άρθρου 9 του Κ.Ν. 2190/20 συνολικής 
αξίας 12.077.500 δρχ. ως εξής: 

α) Η χρήση για δέκα (10) χρόνια του νότιου μέρους του 


1ου ορόφου του κτιρίου, ιδιοκτησίας του Δήμου Καλαμά¬ 
τας, ευρισκόμενο επί της οδού θουκυδίδου 2, αποτελού- 
μενο από τέσσερες (4) αίθουσες, δύο (2) γραφεία και δύο 
(2) ννθ, συνολικού εμβαδού 150,50 τ.μ., αξίας (της εισφο¬ 
ράς του κατά χρήση) έντεκα εκατομμυρίων διακοσίων 
ογδόντα επτά χιλιάδων πεντακοσίων (11.287.500) δραχ¬ 
μών. 

β) Η χρήση για δέκα (10) χρόνια του παρακάτω απαπού- 
μενου εξοπλισμού: 

1. Ένα επιδιοσκόπιο τύπου νϋ-ί-ΥΤΕ 

2. Μαυροπίνακας 

3. Φωτοαντιγραφικό μηχάνημα Οβπποπ τύπος ΝΡ-2010 
έτους 1991 

4. Τηλεόραση ΤθΙθίυπΚθη τύπος 212 

5. νίϋΕΟ ΤΑΡΕ 8ΗΑΗΡ τύπος νθ-Β320 Ν 

6. Προβολή διαφανείων ΚΟΓ3ΑΚ τύπος ΕΚΤΑΡΒΟ 3000 

7. Δέκα (10) τραπέζια και είκοσι πέντε (25) καθίσματα 

αξίας (της εισφοράς κατά χρήση) επτακοσίων ενενήντα 

χιλιάδων (790.000) δραχμών. 

Β. Μετρητά ποσού τριών εκατομμυρίων (3.000,000) 
δραχμών που διαθέτει ο Δήμος Καλαμάτας στην Επιχεί¬ 
ρηση. 

7. Πόροι 

Οι πόροι της Επιχείρησης είναι: τα έσοδα από την υλο¬ 
ποίηση προγραμμάτων επαγγελματικής συνεχιζόμενης 
κατάρτισης και από την εκπόνηση μελετών και ερευνών 
καθώς και παντός είδους εισφορές από επιχορηγήσεις, 
επιδοτήσεις, δάνεια, κληρονομιές, οι πρόσοδοι από την 
περιουσία της και γενικό τα έσοδα πουη προκύπτουν από 
την άσκηση της δράστηριάτητάς της. 

8. Διάλυση - εκκαθάριση 

Η Επιχείρηση διαλύεται: Με απόφαση του Δημοτικού 
Συμβουλίου. 

α) Με απόλυτη πλειοψηφία των μελών του και απόφαση 
του Νομάρχη. 

β) Οταν λήξει χωρίς να παρατεθεί η διάρκεια της επιχεί¬ 
ρησης και 

γ) Σε περίπτωση πτώχευσης της Επιχείρησης τη διά¬ 
λυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δη¬ 
μοτικό Συμβούλιο. Στην εκκαθάριση διεκπεραιώνονται οι 
εκκρεμείς υποθέσεις, εισπράττονται οι απαιτήσεις, ρευ- 
στοποιείται η περιουσία και πληρώνονται τα χρέη της Επι- 
χείρηοης. Το υπόλοιπο περιέρχεται στο Δήμο Καλαμά¬ 
τας. 

9. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Καλαμά¬ 
τας έτους 1995 ύψους τριών εκατομμυρίων (3 000.000) 
δραχμών και έχει εγγράφει σχετική πίστωση στον Κ.Α. 
211.3. 

Η παρούσα να δημοσιευθεί στην Εφημερίδα της Κυβερ- 
νήαεως. 

Καλαμάτα, 4 Σεπτεμβρίου 1995 

Ο Περιφερειακός Διευθυντής 
Κ. ΣΤΑΦΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριβ. 1992 00) 

Πενταετής απαγόρευση κυνηγίου στη Νήσο θύμαινα Ν. 

Σάμου. 

Ο ΠΕΡΙΦΕΡΕΙΑΚΟΙ ΔΙΕΥΘΥΝΤΗΣ Ν. ΣΑΜΟΥ 
Έχοντας υπόψη: 

1. Τις διατάξεις του άρθ. 258 παρ. 5 Ν.Δ. 86/6Θ «Περί 
Δασικού Κώδικα» που προστέθηκαν με τις δ/ξεις του άρ¬ 
θρου 7 Ν. 177/75 καθώς και τις δ/ξεις της 414Θ85/85 
κοινής Υπ. Απόφασης ΥΠ.ΕΘΟ - ΥΠ.ΓΕ {ΦΕΚ 757/Β7Β5 
«μέτρα διαχείρισης Άγριας πτηνοπανίδας»). 

2. Το υπ' αριθμ. 1164/95 έγγραφο του Κυνηγετικού 
Συλλόγου Φούρνων και την αριθ. 68/95 απόφαση Δ/κού 
Συμ/λίου Κοινότητας Φούρνων. 

3. Τις δ/ξεις του Π.Δ. 94/93 (ΦΕΚ 40 Α722.3.93) σε 
συνδυασμό με εκείνες του άρθ. 1 του Ν. 2026/92 (ΦΕΚ 
43/Α /92) που η αρμοδιότητα του Υπ. Γεωργίας να εξετά¬ 
ζει και να εγκρίνει αιτήματα απαγόρευσης κυνηγίου για 
περιορισμένη χρονική διάρκεια, έχει μεταβιβασθεί στους 
Νομάρχες (Περιφ. Δ/ντές), αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια στη Νήσο θύμαινα Ν. Σάμου για προστασία 
και αναπαραγωγή του θηραματικοΰ πλούτου που λόγω του 
έντονου κυνηγίου τείνει να εκλείιμει παντελώς. 

Η Δ/νση Δασών Σάμου παρακαλείται για την έκδοση 
απαγορευτικής δ/ξεως Θήρας την οποία να κοινοποιήσει 
στην Υπηρεσίας μας. 

Από τις δ/ξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 15 Σεπτεμβρίου 1995 
Ο Περιφερειακός Διευθυντής 
ΛΑΖΑΡΟΣ Ν. ΘΕΟΦΙΛΟΣ 

-♦- 

Αριθ. 32361/δις (11) 

Χορήγηση άδειας κυκλοφορίας του κτηνιατρικού φαρμα¬ 
κευτικού προϊόντος ΜΥΟΟΡΙΧ ΡΙΛίβ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 32361 Ζ5.9.95 του ΕΟΦ χορηγήθηκε, βάσει των 
διατάξεων του άρθρ. 5 της Κοινής Υπουργικής Απόφασης 
378812/92, η άδεια κυκλοφορίας στο κτηνιατρικό φαρ¬ 
μακευτικό προϊόν ΜΥΟΟΡΙΧ ΡΙ-ϋδ 
Μορφές: Φαρμακούχο πρόμιγμα (10+85+5)9/1009 
Δικαιούχου: ΙΝΟ. ΕΗΙΟΗ ΕΠΒΕΒ ΚΟΜΜΑΝΟΓΓΘΕ8ΕΙ.Ι.- 
80ΗΑΡΤ 

Υπεύθυνου κυκλοφορίας: νΕΤΕΒΙΝ ΑΒΕΕ 
Αθήνα, 5 Σεπτεμβρίου 1995 
Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην Υπουργική Απόφαση Φ,211/1/778/25.8.1995 
«Αύξηση εφάπαξ βοηθήματος του Ταμείου Προνοίας Δι¬ 
καστικών Επιμελητών» που δημοοιεϋθηκε στο ΦΕΚ 745/ 
29.8.1995 (τεύχος Β'), επέρχεται η παρακάτω διόρθωση 
σφάλματος: 

Στη σελίδα 8893 στην αριστερή στήλη και στον 29ο και 
30ό στίχο αντί του εσφαλμένου «...με το άρθρο 3 του Π. 
Δ/τος 288/1.8.1995 (Α' 180)...» τίθεται το ορθά «...μετά 
τα άρθρα 2 και 3 του Π.Δ/τος 286/1.8.1995 (Α' 160)...*. 

(Από τη Γενική Γραμματεία Κοινωνικών Ασφαλίσεων) 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καπαδιστρϊου 34 
104 32 

22.3211 ΥΡΕΤ ΟΒ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ' έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 , 

* Για φωτοαντίγραφο ηαλοιών τευχών στην οδό Σολωμου 51 τηλ. 62.4Β. 141 

* Τμήμα πληροφόρησ ης: Για τα δημοσιεύματα των ΦΕΚ Σολωμου 51 τηλ.: 52.25.713 54.4^.04·/ _ 

■ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κοτά τεύχος της ΕΦ ^Η^\^Ρ^ΔΑΣ^ΤΉΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150. από 17 έως 24 δρχ. 200 
Από 25 σελίδες και πά νω η τιμή πώλησης κάθε φύλλου (βαέλιδου ή μέρους αυτού) αυξάνεται κατά 50 δρχ. 

Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ Σ ΥΝΔΡΟΜΕΣ 

| κϊ^ικός οριθ. κατάθεσης στο Δημόσιο Ταμείο 2531 | I [^δικός αρ ιβ. κστάβεσης στο Δημόσιο Ταμείο 3512 | 


Η ετήσια συνδρομή είναι: 


α) Για το Τεύχος Α' 


ζ) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. &Ε.Π.Ε. 

ισ) Για όλα το Τεύχη εκτός ΤΑΕ-ΕΠΕ 


20.000 
40,000 
10.000 
40.000 
25.000 
10.000 
5.000 
10.000 
3.000 
210.000 
110 000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











